open-index/open-wikipedia-markdown huggingface dataset:
मेयमना

**मेयमना​** (दरी फ़ारसी: , अंग्रेज़ी: Maymana) उत्तरी अफ़ग़ानिस्तान के फ़ारयाब प्रान्त की राजधानी है। यह तुर्कमेनिस्तान के साथ लगी अंतर्राष्ट्रीय सीमा के काफ़ी पास है और अफ़ग़ानिस्तान की राजधानी काबुल के लगभग ४०० किमी पश्चिमोत्तर में स्थित है।

## भूगोल
मेयमना 'बंद-ए-तुर्किस्तान' नामक पहाड़ी क्षेत्र की उत्तरी तरफ़ के चरणों में ८७७ मीटर (२,८७७ फ़ुट) की ऊँचाई पर स्थित है। इस शहर के नीचे क़ेसर​ नदी (Qeysar River,) बहती है, जो मेयमना नदी और आब-ए-क़ेसर (अर्थ: क़ेसर/राजा का पानी)​ भी कहलाती है। यह बंद-ए-तुर्किस्तान शृंखला से उतरने वाली बंद-ए-तुर्किस्तान नदी की एक उपनदी है। बंद-ए-तुर्किस्तान से एक और नदी भी उतरती है - सर-ए-पोल नदी - जो सर-ए-पोल प्रान्त से गुज़रती है।

## लोग
इस इलाक़े के अधिकतर लोग उज़बेक भाषा बोलने वाले उज़बेक लोग हैं, हालांकि अल्पसंख्या में कुछ ताजिक लोग और पश्तून भी यहाँ रहते हैं।

## इन्हें भी देखें
* फ़ारयाब प्रान्त

## सन्दर्भ


श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:फ़ारयाब प्रांत
महमूद-ए-राक़ी

**महमूद-ए-राक़ी** (दरी फ़ारसी: , अंग्रेज़ी: Mahmud-i-Raqi), जिसे अक्सर सिर्फ़ **महमूद राक़ी** कहा जाता है, पूर्वी अफ़ग़ानिस्तान के कापीसा प्रान्त की राजधानी है।

## लोग
कापीसा प्रान्त एक ऐसे क्षेत्र में है जहाँ से ताजिक लोगों, पश्तूनों और पाशाई लोगों के बीच की सीमाएँ गुज़रती हैं। महमूद-ए-राक़ी शहर में ज़्यादातर लोग दरी फ़ारसी बोलने वाले ताजिक हैं। यह लोग तालिबान चरमपंथियों के विरोध में रहे हैं। इनके अलावा शहर में कुछ पश्तून और पाशाई लोग भी बसते हैं।

## आतंकवादी हादसे
मई २००९ में यहाँ एक लड़कियों की पाठशाला में तालिबान ने ज़हरीली गैस का हमला किया। स्कूल शुरू होने से पहले की प्रातकालीन सभा में छात्राएँ पंक्तियाँ बनाकर खड़ी थीं जब उनमें से एक बेहोश होकर ज़मीन पर गिर पड़ी। उसके बाद और भी लडकियाँ मूर्छित होकर गिरने लगी। कुल मिलकर ९० लड़कियों और ६ अध्यापकों को अस्पताल में उपचार के लिए ले जाना पड़ा। तालिबान कन्या-शिक्षा को रोकने के लिए ऐसे आतंकवादी हमलों का सहारा लेता है और यह उस समय अफ़ग़ानिस्तान में तीसरा ऐसा ज़हरीली गैस का हमला था।

## इन्हें भी देखें
* कापीसा प्रान्त

## सन्दर्भ


श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:कापीसा प्रान्त
फ्रेंच साहित्य

**फ्रेंच साहित्य** से तात्पर्य फ्रेंच भाषा में लिखे साहित्य से है। फ्रांस, बेल्जियम, स्विट्जरलैण्ड, कनाडा, सेनेगल, अल्जीरिया तथा मोरोक्को आदि के नागरिकों द्वारा रचित साहित्य 'फ्रेंचभाषी साहित्य' (Francophone literature) कहलाता है। वर्ष २००६ तक फ्रांसीसी भाषा के सहित्यकारों को अन्य किसी भाषा के साहित्यकारों से अधिक नोबेल पुरस्कार प्राप्त हैं। 

## नोबेल पुरस्कार से सम्मानित फ्रेंच भाषा के साहित्यकार

## चित्रदीर्घा
center|500px|thumb|१९वीं शताब्दी के महान फ्रेंच साहित्यकार

## बाहरी कड़ियाँ
* French Language & Literature Resources at Yale University
* Littérature francophone virtuelle (ClicNet) online texts
* The Marandet Collection of French Plays
* ABU online texts
* French Literature at ''Digital Librarian''
* Jean-Michel Maulpoix & Co.: Modern and contemporary French literature site maintained by prominent French poet Jean-Michel Maulpoix

श्रेणी:साहित्य
अनी मान्तो

**अनी मान्तो** (Annie Montaut) पेरिस स्थित 'इंस्टिट्युट नेशनल डेस् लान्गूज ओरिएण्टलिस / INALCO) में हिन्दी एवं सामान्य भाषाविज्ञान की प्रोफेसर हैं।

उन्होने हिन्दी का व्याकरण, 'ला लान्गू हिन्दी' (La langue Hindi), Littératures de l’Inde et poétiques plurielles तथा पुरुषार्थ आदि पुस्तकों की रचना की है। उन्होने हिन्दी भाषाविज्ञान, भारतीय भाषाविज्ञान तथा हिन्दी साहित्य के ऊपर वैज्ञानिक जर्नलों में १५० से अधिक शोधपत्र प्रकाशित की हैं। 
उन्हें भारतीय अनुवाद परिषद द्वारा गार्गी गुप्त अनुवादश्री सम्मान प्रदान किया गया।

## परिचय
वे फ्रेंच साहित्य में, उसके समकालीन परिवेश में रसी-बसी है और जिसका फ्रेंच की महान परंपरा से गहरा संबंध है। अनी फ्रेंच और हिंदी के अलावा अंग्रेजी, स्पेनिश और जर्मन जानती हैं: इतालवी और रूसी में उनकी पठन-क्षमता है और उन्होंने बीए तक संस्कृत और फारसी पढ़ी है।

अनी मान्तो ने अकेले आधुनिक हिंदी साहित्य के लिए जितना किया है उतना यूरोप और अमेरिका में शायद किसी और ने नहीं। उन्होंने पश्चिमी ध्यान भारत के ‘इंडोलॉजिकल अतीत’ से हटा कर उसके आधुनिक वर्तमान पर केंद्रित करने की अथक चेष्टा की है। निर्मल वर्मा, कृष्ण बलदेव वैद, बच्चन, नागार्जुन, केदारनाथ सिंह, अलका सरावगी, गीतांजलिश्री आदि की कृतियों के न सिर्फ उन्होंने फ्रेंच अनुवाद किए हैं, बल्कि उन्हें महत्त्वपूर्ण फ्रेंच प्रकाशकों द्वारा प्रकाशित भी कराया है। दूसरे शब्दों में उन्होंने एक अकादेमिक रहते हुए भी हिंदी साहित्य को अकादेमिक घेरे से बाहर, तथाकथित मुख्य धारा में, जगह दिलाने की कोशिश की है।

श्रेणी:हिन्दीसेवी
श्रेणी:भारतविद
मैदान शहर

बंशीलाल डारा ने दी रामनवमी की हार्दिक शुभकामनाएँ व रामनवमी पर बीजेपी को बहुमत देने की  व फिर से नरेन्द्र मोदी को देश का प्रधानमंत्री बनने के लिए लोगों से अपील भी की है।
बंशीलाल आज मैदान शहर गये और वहाँ से लोगों को अपील की है।

## भूगोल
मैदान शर, मैदान वरदक प्रांत के उत्तर पूर्वी हिस्से में स्थित है। यह काबुल प्रांत के अरगंधेह और पैघमान पहाड़ों और मैदान वर्दक प्रांत के जलरेज़ और निरख जिलों से घिरा हुआ है।

इसका क्षेत्रफल 345 किमी2 है। समुद्र तल से इसकी ऊंचाई 2,225 मीटर है। 

जिले में 59 मुख्य गाँव और 1 उप गाँव हैं।

## अर्थव्यवस्था
मैदान शर में अधिकांश लोग कृषि, पशुधन, बागवानी और व्यापार में लगे हुए हैं। मैदान शर के लोगों की समग्र आर्थिक स्थिति खराब है।

## लोग
मैदान शहर के ८५% लोग पश्तून, १४% लोग ताजिक और १% लोग हज़ारा हैं।

### शिक्षा
2008 के अंत तक, लगभग 9,268 छात्रों के लिये 14 स्कूल थे। इन स्कूलों में करीब 275 शिक्षक थे।

## इन्हें भी देखें
* मैदान वरदक प्रान्त

## सन्दर्भ

श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:मैदान वरदक प्रान्त
चारीकार

thumb|230px|चारीकार में जानवरों की एक डाक्टर
**चारीकार** (दरी फ़ारसी: , अंग्रेज़ी: Charikar) उत्तर-पूर्वी अफ़ग़ानिस्तान के परवान प्रान्त की राजधानी है। यह कोहदामन (अर्थ:पहाड़ का दामन) नामक वादी का मुख्य शहर है और ग़ोरबंद नदी के किनारे स्थित है।

## विवरण
चारीकार के अधिकतर लोग ताजिक समुदाय के हैं, हालांकि यहाँ कुछ उज़बेक लोग, क़िज़िलबाश​ लोग और हज़ारा लोग भी रहते हैं। यह शहर अपने उत्तम अंगूरों और मिट्टी की वस्तुओं के लिए जाना जाता है। इस शहर को पंजशीर वादी का प्रवेश द्वार भी माना जाता है।

## इतिहास
मध्यकाल में चारीकार ख़्वारेज़्मी साम्राज्य का हिस्सा था। सन् १२२० में चंगेज़ ख़ान की मंगोल फौजों ने इसपर हमला कर दिया लेकिन परवान के युद्ध में ख़्वारेज़्मी शासक जलालुद्दीन मिंगबुरनु (Jalal ad-Din Mingburnu) ने उन्हें किसी तरह टोक दिया जिस से वह और उसकी कुछ फ़ौजें ख़्वारेज़्मी साम्राज्य के नष्ट होने के बावजूद स्वयं बच पाई। १९वीं सदी की शुरुआत पर यह चंद हज़ार लोगों की जनसँख्या वाला एक व्यापारिक शहर बन चुका था। सन् १८४१ में प्रथम आंग्ल-अफ़ग़ान युद्ध के काल में यहाँ एक ब्रिटिश राज की छावनी तैनात थी जिसमें लगभग २०० गोरखा तथा अँगरेज़ सैनिक थे। कुछ-एक को छोड़कर लगभग सभी स्थानीय क़बीलाई लोगों द्वारा मारे गए। उस हादसे का वर्णन लिखते हुए एक ब्रिटिश अफ़सर ने कहा कि तब चारीकार के आसपास बहुत से मिट्टी के क़िले बने हुए थे। १९७९-८९ काल में अफ़ग़ानिस्तान में सोवियत युद्ध के दौरान भी यहाँ बहुत ज़बरदस्त लड़ाई हुई।

## इन्हें भी देखें
* परवान प्रान्त

## सन्दर्भ


श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:परवान प्रान्त
असदाबाद, अफ़्ग़ानिस्तान

**असदाबाद** (दरी फ़ारसी: , अंग्रेज़ी: Asadabad) दक्षिण-पूर्वी अफ़ग़ानिस्तान के कुनर प्रान्त की राजधानी है। यह पाकिस्तान की सरहद से १३ किमी पश्चिमोत्तर में कुनर नदी और पेच नदी के संगम स्थल के पास एक वादी में स्थित है।

## विवरण
असदाबाद २,७१३ फ़ुट (८२७ मीटर) की ऊँचाई पर हिन्दू कुश पर्वतों में स्थित है। यह जलालाबाद शर से ८० किमी पूर्वोत्तर में और नावा दर्रे से १६ किमी उत्तर में है। ख़ैबर​ दर्रे के बाद नावा दर्रा हिन्दू कुश को पार करने का दूसरा सबसे महत्वपूर्ण रास्ता है और इसमें से बहुत से तालिबान चरमपंथी उग्रवादी और तस्करी करने वाले लोग अफ़ग़ानिस्तान और पाकिस्तान के बीच आया-जाया करते हैं। आसपास के पहाड़ी इलाक़े में लोगों ने सीढ़ीदार खेतों में १०-१५% प्रतिशत ज़मीन पर कृषि जारी रखी है। यहाँ वे गेंहू, चावल, गन्ना और सब्ज़ियाँ उगाते हैं।

## इन्हें भी देखें
* कुनर प्रान्त

## सन्दर्भ


श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:कुनर प्रान्त
पंजशीर वादी

thumb|270px|पंजशीर वादी का एक नज़ारा
**पंजशीर वादी** (दरी फ़ारसी: , दरा-ए-पंजशीर) उत्तर-मध्य अफ़ग़ानिस्तान में स्थित एक घाटी है। यह राष्ट्रीय राजधानी काबुल से १५० किमी उत्तर में हिन्दु कुश पर्वतों के पास स्थित है। यह वादी पंजशीर प्रान्त में आती है और इसमें से प्रसिद्ध पंजशीर नदी गुज़रती है। यहाँ लगभग १,४०,००० लोग बसे हुए हैं जिनमें अफ़ग़ानिस्तान का सबसे बड़ा ताजिक लोगों का समुदाय भी शामिल है।

## नाम की उत्पत्ति
'पंजशीर' वास्तव में 'पंज शेर' (पांच शेर) कहने का फ़ारसी लहजा है। फ़ारसी में 'शेर' का मतलब 'बाघ' की बजाए 'सिंह' (बबर शेर) होता है। इस वादी का नाम पाँच भाईयों के सम्मान में रखा गया है जिन्होनें १०वीं शताब्दी ईसवी में महमूद ग़ज़नी ले लिए यहाँ एक दुर्गम नदी पर बाँध डाला था।

## रत्न
यह वादी पुराने ज़माने से यहाँ मिलने वाले रत्नों के लिए जानी जाती है। मध्यकाल में यहाँ चांदी निकाला जाता था जिस से सफ़ारी साम्राज्य और सामानी साम्राज्य अपने सिक्के गढ़ा करते थे। आज भी इस क्षेत्र में पन्ना उत्पादन का बड़ा केंद्र बनने की सम्भावनाएँ हैं। १९८५ तक यहाँ बहुत ही बेहतरीन कोटि के १९० कैरट (३० ग्राम) तक के पन्ना मिल चुके थे।

## इन्हें भी देखें
* पंजशीर प्रान्त
* ताजिक लोग

## सन्दर्भ


श्रेणी:पंजशीर प्रान्त
श्रेणी:अफ़्गानिस्तान
मेहतर लाम

**मेहतर लाम** या **मिहतर लाम** (पश्तो: , अंग्रेज़ी: Mihtarlam) दक्षिण-पूर्वी अफ़ग़ानिस्तान के लग़मान प्रान्त की राजधानी है। यह उस प्रान्त का इकलौता बड़ा क़स्बा है।

## विवरण
मेहतर लाम अलीशिंग नदी और आलींगार नदी द्वारा बनाई गई वादी में जलालाबाद शहर से ४७ किमी पश्चिमोत्तर में स्थित है। यहाँ 'लाम' नामक इस्लामी हस्ती को समर्पित एक ज़ियारत (मस्जिद) है जो नूह के पिता माने जाते हैं। इस्लाम में नूह ( , Noah) एक पैग़म्बर​ थे जिन्होनें अब्राहिमी धर्मों (इस्लाम, ईसाई धर्म और यहूदी धर्म) की धर्मकथाओं के अनुसार एक विश्वव्यापी जल-प्रलय में धरती की सभी भिन्न प्राणी-जातियों को बचाया था। माना जाता है कि पास के एक पहाड़ पर उनके द्वारा चलाई गई नौका आकर रुकी थी और यहीं की एक वादी का नाम 'नूह की वादी' (दर्रा-ए-नूह) है। पश्तो, फ़ारसी, पंजाबी और पुरानी हिन्दी में 'मेहतर' शब्द का मतलब 'राजकुंवर' या 'मुखिया' हुआ करता था।

## इन्हें भी देखें
* लग़मान प्रान्त

## सन्दर्भ


श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:लग़मान प्रान्त
अहमद शाह मसूद

**अहमद शाह मसूद** (; 2 सितंबर 1953 – 9 सितंबर 2001) अफ़्ग़ानिस्तान के एक राजनैतिक और सैनिक नेता थे। १९७९ से १९८९ तक चलने वाले अफ़ग़ानिस्तान में सोवियत युद्ध के दौरान वे सोवियत संघ के विरुद्ध लड़ने वाले एक मुख्य व्यक्ति थे और फिर बाद में वे कट्टरपंथी तालिबान के विरुद्ध लड़ने वाले गुटों के भी सरदार रहे।

## जीवनी
अहमद शाह मसूद एक ताजिक परिवार से आये सुन्नी मुस्लिम थे। उनकी पारिवारिक जड़े उत्तरी अफ़ग़ानिस्तान की पंजशीर वादी में थीं। १९७० के दशक में उन्होंने काबुल विश्वविद्यालय में इंजिनीयरिंग की शिक्षा ली और वहाँ साम्यवाद (कोम्युनिस्ट) विरोधी संघों में भाग लेने लगे। जब १९७९ में सोवियत संघ ने अपनी फ़ौजें अफ़ग़ानिस्तान भेजीं तो उन्होंने उनके विरुद्ध अभियान चलाये। अपने ज़ोरदार सैनिक हमलों के लिए उन्हें 'पंजशीर का शेर' (शेर-ए-पंजशीर) के नाम से जाना जाने लगा। सोवियत सेनाओं के जाने के बाद १९९२ में 'पेशावर समझौते' के तहत उन्हें राष्ट्रीय रक्षा मंत्री नियुक्त किया गया।

जनवरी १९९५ में चरमपंथी तालिबान की फ़ौजों ने राजधानी काबुल को घेर लिया और १९९६ में तालिबान लगभग पूरे अफ़ग़ानिस्तान पर हावी होकर शासन करने लगी। अहमद शाह मसूद ने तालिबान की कट्टरपंथी विचारधारा को ठुकरा कर उनके विरुद्ध हथियार उठा लिए। वे संयुक्त इस्लामी मोर्चे (United Islamic Front) के नेता बन गए जो 'उत्तरी मित्रपक्ष' (Northern Alliance) के नाम से भी जाना जाता था। ९ सितम्बर २००१ को अल-क़ायदा द्वारा रचित एक आत्मघाती बम-हमले में वे मारे गए। इसके दो दिन बाद संयुक्त राज्य अमेरिका में ११ सितम्बर २००१ के आतंकवादी हमले हुए जिसके बाद अमेरिका और उसके साथियों ने मसूद के मोर्चे के साथ मित्रता करके तालिबान को सत्ता से निकाल दिया।

अफ़ग़ान राष्ट्रपति हामिद करज़ई ने आदेश जारी करके अहमद शाह मसूद को 'राष्ट्रीय नायक' का ख़िताब दिया। उनकी पुण्यतिथि (९ सितम्बर) अफ़ग़ानिस्तान में 'मसूद दिवस' नाम की राष्ट्रीय छुट्टी है। उनके समर्थक उन्हें 'आमिर साहिब-ए-शहीद' के नाम से बुलाते हैं।

## इन्हें भी देखें
* पंजशीर प्रान्त
* अफ़ग़ानिस्तान में सोवियत युद्ध
* तालिबान

## सन्दर्भ


श्रेणी:अफ़ग़ानिस्तान का इतिहास
पारून

**पारून** (दरी फ़ारसी: , अंग्रेज़ी: Parun) उत्तर-पूर्वी अफ़ग़ानिस्तान के नूरिस्तान प्रान्त की राजधानी है। वास्तव में राजधानी होने के बावजूद यह एक छोटा सा क़स्बा है, जहाँ लगभग ५० लोग ही रहते हैं। यह नूरिस्तान प्रान्त के अन्य भागों से अच्छी सड़कों से जुड़ा नहीं है और यहाँ से आने-जाने के लिए आमतौर पर कुनर प्रान्त की राजधानी असदाबाद से गुज़ारना पड़ता है। यहाँ के लगभग सभी लोग नूरिस्तानी हैं।

## बड़ी बस्ती की योजना
सन् २००७ में छपी ख़बर के अनुसार नूरिस्तान प्रान्त के राज्यपाल पारून में नूरिस्तान का पहला शहर स्थापित करने की योजना बना रहे थे। समाचार के अनुसार उनका ध्येय एक २०,००० लोगों का नगर बनाने का था और उनके लिए निवासों का निर्माण शुरू हो चुका था।

## इन्हें भी देखें
* नूरिस्तानी लोग
* नूरिस्तान प्रान्त

## सन्दर्भ


श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:नूरिस्तान प्रान्त
ज़रंज

thumb|240px|ईरान-अफ़ग़ानिस्तान सीमा के नज़दीक ज़रंज-देलाराम राजमार्ग पर
**ज़रंज** () दक्षिण-पश्चिमी अफ़ग़ानिस्तान के नीमरूज़ प्रान्त की राजधानी है। यह ईरान की सरहद के बहुत पास है और ईरान-अफ़ग़ानिस्तान सीमा पर एक महत्वपूर्ण चौकी है। यह राजमार्गों द्वारा पूर्व में लश्कर गाह से, उत्तर में फ़राह से और पश्चिम में ईरान के ज़ाबोल नगर से जुड़ा हुआ है। भारत ने अफ़ग़ानिस्तान के पुनर्निर्माण के लिए ज़रंज से देलाराम के बीच एक राजमार्ग बनाया था।

## इतिहास
ज़रंज एक प्राचीन शहर है जिसे पुरानी फ़ारसी भाषा में 'ज़्रंका' (Zranka) कहा जाता था जो कि आगे जाकर यूनानी भाषा में द्रांगियाना (Drangiana, Δραγγιανή) बन गया। इसके अलावा यह शहर ज़िर्रा, ज़रान्गिया और ज़रानी जैसे नामों से भी जाना गया है। अरब भूगोलशास्त्रियों के अनुसार ज़रंज से पहले सीस्तान क्षेत्र की राजधानी राम शहरिस्तान नामक शहर हुआ करता था जहाँ हेलमंद नदी से एक नहर द्वारा पानी लाया जाता था। बाँध टूटने से यहाँ पानी आना बंद हो गया और स्थानीय नागरिक तीन दिन चलकर ज़रंज क्षेत्र में जा बसे। इस्लाम आने के बाद यहाँ अरबों का क़ब्ज़ा हो गया लेकिन विद्रोहों ने उन्हें निकाल दिया। ६६१ ईसवी में वे इसपर फिर शासक बन गए। ९वीं सदी में ज़रंज सफ़्फ़ारी साम्राज्य की राजधानी बना।

## ज़रंज-देलाराम राजमार्ग
अफ़ग़ानिस्तान समुद्र को नहीं छूता और अपने व्यापार के लिए अधिकतर पाकिस्तान की बंदरगाहों पर निर्भर रहा है। इस निर्भरता को कम करने के लिए भारत ने विकास सहायता के अंतर्गत ज़रंज से फ़राह प्रांत के देलाराम शहर तक १३.५ करोड़ डॉलर की लागत से एक राजमार्ग बनाया, जिसे राजमार्ग ६०६ कहते हैं। ज़रंज ईरान के चाहबहार बंदरगाह से जुड़ा है जबकि देलाराम आगे अफ़ग़ानिस्तान के कंदहार, हेरात और बहुत से अन्य शहरों से जुड़ा है। अब अफ़ग़ानिस्तान भर से व्यापार ईरान और पाकिस्तान दोनों की बंदरगाहों से चल सकता है। तालिबान इस सड़क को बनने नहीं देना चाहता था और उसने इसपर काम करने वाले मज़दूरों और इंजिनीयरों पर हमले किये। २००९ में भारत ने २१७ किमी लम्बा यह राजमार्ग पूरा करके अफ़ग़ानिस्तान की सरकार को सौंप दिया।

## लोग
अफ़ग़ानिस्तान के ग्रामीण पुनर्निर्माण और विकास मंत्रालय, शरणार्थियों के संयुक्त राष्ट्र उच्च-कमीश्नर और अफ़ग़ानिस्तान के केन्द्रीय आँकड़ा कार्यालय के हिसाब से सन् २००४ में ज़रंज की आबादी ४९,८५१ थी। इनमें से ४४% बलोच समुदाय, ३४% पश्तून समुदाय और २२% ताजिक समुदाय के थे।

## इन्हें भी देखें
* सफ़्फ़ारी साम्राज्य
* नीमरूज़ प्रान्त

## सन्दर्भ

श्रेणी:सीस्तान
श्रेणी:अफ़ग़ानिस्तान की प्रांतीय राजधानियाँ
श्रेणी:नीमरोज़ प्रांत
श्रेणी:सफ़्फ़ारी साम्राज्य
एयर मारीशस

**एयर मॉरीशस लि.**, जिसका प्रचलित नाम **एयर मॉरीशस** है, मॉरीशस की राष्ट्रीय कैरियर वाय़ुसेवा है। इस सेवा का मुख्यालय पोर्ट लुई, मॉरीशस में स्थित है। कंपनी का मुख्य आधार विमानक्षेत्र सर रामगुलाम अन्तर्राष्त्रीय विमानक्षेत्र है।

## सन्दर्भ

## बाहरी कड़ियाँ

* 
* 
* 

श्रेणी:मॉरीशस की वायुसेवाएं
श्रेणी:IATA सदस्य
श्रेणी:अफ़्रीकन वायुसेवा संघ
बाज़ारक, पंजशीर

**बाज़ारक** (दरी फ़ारसी: , अंग्रेज़ी: Bazarak) उत्तर-पूर्वी अफ़ग़ानिस्तान के पंजशीर प्रान्त की राजधानी है। यह १०० किमी लम्बी पंजशीर वादी के लगभग मध्य में स्थित है और यहाँ पर बसने वाले अधिकतर लोग ताजिक समुदाय के हैं। यह प्रसिद्ध अफ़ग़ान नेता अहमद शाह मसूद का जन्मस्थान है और उनका मकबरा भी यहीं स्थित है।

## विवरण
माना जाता है कि 'बाज़ारक' किसी छोटे बाज़ार के लिए प्रयोग होने वाला शब्द है। प्राचीन यूनानी भूगोलशास्त्री टोलेमी ने अपनी लिखाईयों में एक 'बरज़ौरा' (Barzaura) नामक क़स्बे का ज़िक्र किया था जो शायद आधुनिक 'बाज़ारक' ही है। ठीक इसके पास हिन्दु कुश पर्वतों में एक 'बाज़ारक दर्रा' नाम का दर्रा है जो नीचे बाज़ारक के क़स्बे में ले जाता है। मध्यकाल में यहाँ मुग़ल सल्तनत ने अधीन यह क्षेत्र भारत में शामिल हुआ। अकबरनामा में लिखा है कि सम्राट अकबर यहाँ आए थे। जब राजा मान सिंह को अफ़ग़ानिस्तान का सूबेदार (राज्यपाल) बनाकर भेजा गया तो वे भी बाज़ारक में ठहरे थे।

## इन्हें भी देखें
* अहमद शाह मसूद
* पंजशीर प्रान्त

## सन्दर्भ


श्रेणी:अफ़्गानिस्तान के शहर
श्रेणी:मध्य एशिया के शहर
श्रेणी:पंजशीर प्रान्त
वज्र गुणन

प्रारम्भिक अंकगणित में, **वज्र गुणन विधि** (The Rule of Three) या **आनुपातिकता का नियम** या **तिर्यक गुणनफल** एक गणितीय विधि है। गणित की भाषा में कहें तो, तीन संख्याएं **a**, **b** और **c** दी गयीं हैं। त्रैराशिक नियम चौथी संख्या **d** को खोजने की विधि बताता है, यदि a/b = c/d हों तो 
: d = \dfrac {b\times c}{a}

इसमें तीन राशियाँ दी गयी होतीं हैं (और चौथी राशि ज्ञात करनी होती है), अत: इसे त्रैराशिक नियम कहते हैं। उदाहरण के लिये, यदि प्र (प्रमाण) में फ (फल) मिलता है तो इ (इच्छा) में क्या मिलेगा?

त्रैराशिक प्रश्नों में फल राशि को इच्छा राशि से गुणा करना चाहिए और प्राप्त गुणनफल को प्रमाण राशि से भाग देना चाहिए। इस प्रकार भाग करने से जो परिणाम मिलेगा वही इच्छा फल है। उदाहरण के लिए उपरोक्त प्रशन में ५१ प्रमाण है; ३ किलो फल है। इच्छा राशि ८५ रूपए है। अतः इसका उत्तर है : ** (८५ x ३) / ५१ = ५ ** किलो।

**उदाहरण**:
५१ रूपए में ३ किलो धान मिलता है तो ८५ रूपए में कितने किलो धान मिलेगा?
: यहाँ a = 51, b=3, c=85 
: अतः d = 3 x 85 / 51 = 5
: अर्थात ८५ रूपये में ५ किलो धान मिलेगा।

## भारतीय गणित में त्रैराशिक नियम
भारतीय गणितज्ञों को त्रैराशिक नियम का ज्ञान ६ठी शताब्दी ईसापूर्व से है। भारतीय गणित इसे प्रायः 'त्रैराशिक व्यवहार' के नाम से जाना जाता रहा है। यूरोप में इस विधि की जानकारी बहुत बाद में पहुंची। 

वेदांग ज्योतिष में त्रैराशिक व्यवहार का यह नियम देखिये-
:*इत्य् उपायसमुद्देशो भूयोऽप्य् अह्नः प्रकल्पयेत्। 
:*ज्ञेयराशिगताभ्यस्तं विभजेत् ज्ञानराशिना ॥ २४
: *ज्ञात परिणाम को उस राशि से गुणा करते हैं जिसके लिये परिणाम पता करना है (ज्ञेय राशि) , और फिर इसे उस राशि से भाग दे देते हैं जिसके लिये परिणाम ज्ञात है (ज्ञान राशि)।* 
::    यहाँ, ज्ञानराशि (या, ज्ञातराशि) = “वह राशि जिसके लिये मान ज्ञात है”
::    ज्ञेयराशि = “वह राशि जिसका मान ज्ञात करना है”

यह नियम आठवीं शताब्दी में भारत से अरब देशों में पहुंचा। अरबी गणितज्ञों ने त्रैराशिक को ‘फी राशिकात अल्‌-हिन्द‘ नाम दिया। बाद में यह यूरोप में फैला जहां इसे 'गोल्डन रूल' की उपाधि दी गई।

## सन्दर्भ

## पठनीय
* 'Dr Math', ''Rule of Three''
* 'Dr Math', ''Abraham Lincoln and the Rule of Three''
* ''Pike's System of arithmetick abridged: designed to facilitate the study of the science of numbers, comprehending the most perspicuous and accurate rules, illustrated by useful examples: to which are added appropriate questions, for the examination of scholars, and a short system of book-keeping.'', 1827 - facsimile of the relevant section
* Hersee J, ''Multiplication is vexation'' - an article tracing the history of the rule from 1781
* The Rule of Three as applied by Michael of Rhodes in the fifteenth century
* The Rule Of Three in Mother Goose
* Rudyard Kipling: You can work it out by Fractions or by simple Rule of Three, But the way of Tweedle-dum is not the way of Tweedle-dee.

श्रेणी:आरम्भिक अंकगणित
ऑल निप्पन एयरवेज़

, जिसे  या **ANA** भी कहा जाता है, जापान की सबसे बड़ी वाय़ु सेवा है। इसका मुख्यालय शिदोम सिटी सेन्टर में शियोदोम क्षेत्र में मिनाटो, टोक्यो में स्थित है। यह जापान में ४९ गंतव्यों एवं ३२ अन्तर्राष्ट्रीय वायुमार्गों में संचालन करती है। मई २००९ के आंकड़ों के अनुसार कंपनी में १४,००० से अधिक कर्मचारी सेवारत है। मई २०१० में कंपनी की कुल याट्री परिवहन वर्ष-दर-वर्ष 7.8% बढ़ी, एवं इसकी अन्तर्राष्ट्रीय सेवाओं में २२% की वृद्धि के उपरांत २०.७ लाख याट्री २०१० के आरंभिक पांच माह में थी। ए एन ए का प्रमुख अन्तर्राष्ट्रीय हब नरिता अन्तर्राष्ट्रीय विमानक्षेत्र में है एवं टोक्यो के बाहर कन्साई अन्तर्राष्ट्रीय विमानक्षेत्र, ओसाका के बाहर स्थित है।

## सन्दर्भ

## बाहरी कड़ियाँ

* ऑल निप्पन एयरवेज़ जालस्थल, जापान
* ऑल निप्पन एयरवेज़ जालस्थल, वैश्विक
* ऑल निप्पन एयरवेज़ ट्रेडिंग कंपनी
* ए.एन.ए नेट (आर्काइव)

श्रेणी:ऑल निप्पन एयरवेज़
श्रेणी:जापान की वायुसेवाएं
अली ज़फ़र

**अली ज़फ़र** (उर्दू: علی ظفر जन्म: १८ मई १९८०) एक पाकिस्तानी संगीतकार, गीतकार, गायक, अभिनेता, चित्रकार और मॉडल है।

## फिल्मोग्राफी
### चित्रपट

## दिस्कोग्राफी
### अल्बम

### चित्रपट

### Single(s)

## नामांकन और पुरस्कार

## सन्दर्भ
अक्षर अनन्य

**अक्षर अनन्य** एक सन्तकवि एवं दार्शनिक थे। ये ज्ञानयोग, विज्ञानयोग, ध्यानयोग, विवेकदीपिका, ब्रह्मज्ञान, अनन्य प्रकाश, राजयोग, सिद्धांतबोध आदि ग्रंथों के ये प्रणेता माने जाते हैं। इनमें अद्वैत वेदांत के गूढ़ रहस्यों को सरल भाषा में प्रस्तुत किया गया है। दुर्गा सप्तशती का हिंदी पद्यानुवाद भी इन्होंने किया है। ये संत कवि माने जाते हैं लेकिन संतों की सभी प्रवृतियाँ इनमें नहीं मिलतीं। इनके ग्रंथों में वैष्णव धर्म के साधारण देवताओं के प्रति आस्था के साथ-साथ कर्मकांड के प्रति झुकाव भी मिलता है। इनके काव्य ग्रंथों में दोहा, चौपाई, पद्धरि इत्यादि छंदों का प्रयोग हुआ है।

इनके विषय में प्रसिद्ध है कि ये सेनुहरा (दतिया) के महाराज पृथ्वीचंद के दीवान थे। हिंदी साहित्य के इतिहास लेखकों के अनुसार इनका जन्म सन् १७१० वि. (१६५३ ई.) में सेनुहरा के एक कायस्थ परिवार में हुआ। विरक्ति के कारण इन्होंने दीवान का पद त्याग दिया और पन्ना में रहने लगे। प्रसिद्ध महाराजा छत्रसाल इनके शिष्य बन गए थे।

श्रेणी:सन्त कवि
श्रेणी:हिन्दी कवि
श्रेणी:दार्शनिक
श्रेणी:अद्वैत वेदान्त
पूर्वी प्रान्त, सउदी अरब

thumb|240px|गर्मी के मौसम में हफ़र अल-बातिन शहर में रेत का तूफ़ान
**पूर्वी प्रान्त**, जिसे औपचारिक अरबी में **मिन्तक़ाह​ अश​-शर्क़ीयाह** () कहते हैं, सउदी अरब का सबसे बड़ा प्रान्त है। सउदी अरब का अधिकतर खनिज तेल इसी प्रान्त में निकाला जाता है। इस प्रान्त में सउदी राजवंश के खिलाफ़ सक्रीय भावनाएँ रहीं हैं और कुछ उपद्रव हुए हैं। इस प्रान्त में भारी शिया आबादी है जो अक्सर सउदी अरब की सख़्त वहाबी सुन्नी विचारधारा से असंतुष्ट रही है। यहाँ के कुछ क्षेत्रों में तो शियाओं की भारी बहुसंख्या है, मसलन क़तीफ़ शहर में, जहाँ 30% लोग शिया हैं।

## भूगोल
पूर्वी प्रान्त की सीमाएँ फ़ारस की खाड़ी, कुवैत, क़तर, संयुक्त अरब अमीरात, ओमान और यमन को लगती हैं। इस बड़े सूबे का क्षेत्रफल ६,७२,५२२ किमी२ है जो लगभग भारत के राजस्थान, मध्य प्रदेश और हरियाणा राज्यों के जमा क्षेत्रफल के बराबर है। इस इलाक़े का आधे से ज़्यादा भाग रुब अल-ख़ाली के रेगिस्तान का हिस्सा है।

यहाँ का 'महराज फहद अंतर्राष्ट्रीय हवाई अड्डा' (King Fahd International Airport) क्षेत्रफल के अनुसार दुनिया का सबसे बड़ा हवाई अड्डा है। इस प्रान्त को बहरीन के देश से जोड़ने वाला 'महराज फहद राजमार्ग' (King Fahd Causeway) १९८६ में तैयार कर दिया गया था।

## इतिहास
प्राचीनकाल से १५२१ तक इस पूरे क्षेत्र को 'बहरीन' (, Bahrain) नाम से जाना जाता रहा है। उस्मानी साम्राज्य काल में पूर्वी प्रान्त उसी का भाग था और तब इसके आबादी वाली क्षेत्रों को 'अल-अहसा' या सिर्फ़ 'हसा' (, Al-Ahsa) कहते थे। उस्मानी साम्राज्य के पतन के बाद इस इलाक़े पर सउदी राजपरिवार का नियंत्रण हो गया। इस प्रान्त के दो मुख्य पुराने नगर अल-हसा और क़तीफ़ थे इसलिए पुरानी सउदी किताबों में यह प्रान्त 'अल-हसा व अल-क़तीफ' () लिखा मिलता है। इस प्रान्त के अन्य महत्वपूर्ण शहर - दम्माम, ख़ोबर, दहरान और जुबैल - २०वीं सदी में बने हैं।

## अर्थव्यवस्था
सउदी अरब की सरकारी तेल उत्पादन कम्पनी, सउदी अरामको (Saudi Aramco) इस प्रान्त के दहरान शहर में केन्द्रित है। इसके द्वारा लिए गए फ़ैसलों का प्रभाव तेल के दाम पर और पूरे विश्व की आर्थिक स्थिति पर पड़ता है। सउदी अरब के अधिकतर तेल और प्राकृतिक गैस के कूएँ इसी प्रान्त में स्थित हैं - कुछ धरती पर और कुछ तट से ज़रा दूर समुद्र में। २८० किमी लम्बा और ३० किमी चौड़ा ग़वार​ तेल क्षेत्र (Ghawar oil field, ) दुनिया का सब से बड़ा कच्चा तेल पैदा करने वाला क्षेत्र है। यहाँ से तेल रास तनूराह के बंदरगाह भेजा जाता है जहाँ से यह विश्वभर में निर्यात होता है। थोड़ा तेल जुबैल के कारख़ानों में भी भेजा जाता है।

तेल के बाद इस प्रांत का दूसरा सबसे पड़ा उत्पाद खजूर है। हर साल अल-अहसा और अल-क़तीफ़ के बड़े नख़लिस्तानों (ओएसिस) में हज़ारों टन खजूर पैदा होते हैं।

## राज्यपाल

## इन्हें भी देखें
* रुब अल-ख़ाली
* सउदी अरब के प्रान्त

## सन्दर्भ


श्रेणी:पूर्वी प्रान्त, सउदी अरब
श्रेणी:सउदी अरब के प्रान्त
मदीना प्रान्त

**मदीना प्रान्त**, जिसे औपचारिक अरबी में **मुन्तक़ह​ मदीनह अल-मुनव्वरह** () कहते हैं, सउदी अरब के पश्चिमी हिजाज़ क्षेत्र में लाल सागर के तट के साथ स्थित एक प्रान्त है। इसकी राजधानी इस्लाम का दूसरा सबसे पवित्र शहर मदीना है।

## इतिहास
मदीना प्रान्त पर कुछ पैग़म्बर​ मुहम्मद का वंशज कहलाए जाने वाले लोगों का बोलबाला हुआ करता था, जिन्हें 'शरीफ़' कहते थे। २०वीं सदी के शुरूआती भाग में इब्न-सउद परिवार अरब प्रायद्वीप पर अपना राज फैला रहा था। १९२५ में उन्होंने मदीना क्षेत्र पर हमला किया क़ब्ज़ा कर लिया। कुछ देर तक तो मदीना उनसे लड़ता रहा लेकिन ६ दिसम्बर १९२५ को उसने हथियार डाल दिए और सउदी अरब का हिस्सा बन गया (जो उस समय 'नज्द और हिजाज़ राजशाही' कहलाता था)। उस समय भिन्न-भिन्न इस्लामी सम्प्रदाय इस क्षेत्र में अपने संसथान चलते थे लेकिन कड़ी सुन्नी वहाबी विचारधारा रखने वाले सउदी दबाव में धीरे-धीरे इस क्षेत्र का वहाबीकरण हुआ। बहुत से सम्प्रदायों की इमारतें और गुम्बज़ तोड़ दिए गए। वहाबी सादगी में विशवास रखते थे इसलिए बहुत से मस्जिदों पर से सजावटें भी हटा दी गई।

## इन्हें भी देखें
* मदीना
* हिजाज़
* सउदी अरब के प्रान्त

## सन्दर्भ


श्रेणी:मदीना प्रान्त
श्रेणी:सउदी अरब के प्रान्त
उत्तरी सीमाएँ प्रान्त

**उत्तरी सीमाएँ प्रान्त**, जिसे औपचारिक अरबी में **मिन्तक़ाह​ अल-हुदूद अल-शमालीया** () कहते हैं, सउदी अरब का पश्चिमोत्तरी प्रान्त है। इसकी सीमाएँ इराक़ के साथ लगती हैं। यह सउदी अरब का सबसे कम आबादी वाला प्रान्त है।

## विवरण
उत्तरी सीमाओं का बड़ा भाग ५००-९०० मीटर की ऊँचाई पर विस्तृत एक पत्थरीला रेगिस्तान है जहाँ कृषि करना बहुत मुश्किल है। इसके अधिक भागों में ख़ानाबदोश बदू लोग (बदूईन) रहते हैं। पुराने ज़माने में बग़दाद से आते तीर्थयात्री यहीं से गुज़रकर मक्का और मदीना जाते थे, इसलिए इस क्षेत्र में हमेशा से चहल-पहल रही है। १९४७ के बाद इस क्षेत्र से तेल की पाइपलाइन निकाली गई जो पहले जोर्डन और फिर लेबनान की एक बंदरगाह जाती है। इसी तेल-प्रसार व्यवस्था के इर्द-गिर्द प्रांत के अरअर, रफ़हा और तुरैफ़ शहर पनपे।

## इन्हें भी देखें
* सउदी अरब के प्रान्त

## सन्दर्भ


श्रेणी:उत्तरी सीमाएँ प्रान्त
श्रेणी:सउदी अरब के प्रान्त
जौफ़ प्रान्त

**जौफ़ प्रान्त**, जिसे औपचारिक अरबी में **मिन्तक़ाह​ अल-जौफ़** () कहते हैं, सउदी अरब का एक उत्तरी प्रान्त है। इसकी सीमाएँ जोर्डन के साथ लगती हैं।

## विंस्टन की हिचकी
जौफ़ प्रान्त की सीमा जोर्डन से लगती है और इसे किसी ज़माने में ब्रिटेन के प्रधान मंत्री विंस्टन चर्चिल ने निर्धारित किया था। इस सीमा के आकार में एक बड़ा-सा त्रिकोण-रुपी झटका है जिसे अक्सर 'विंस्टन की हिचकी' (Winston's Hiccup) कहा जाता है। इसपर यह मज़ाकिया कहानी बताई जाती है कि इस सरहद को नक़्शे पर खींचने से पहले चर्चिल ने दोपहर में बहुत खाना खाया था। लकीर खींचते हुए उन्हें हिचकी आई और हाथ अचानक हिल गया।

## विवरण
जौफ़ प्रान्त नफ़ूद रेगिस्तान से उत्तर में स्थित है। यहाँ वादी सिरहन और अल-जौबा नाम की दो महान द्रोणियाँ हैं जिनमें कई नख़लिस्तान​ (ओएसिस) स्थित हैं और जो कभी बड़ी झीलें होती थी जो सूख चुकी हैं। जौफ़ के लोगों के कई पारिवारिक सम्बन्धी सरहद के पास इराक़ और जोर्डन में रहते हैं।

## इन्हें भी देखें
* नफ़ूद रेगिस्तान
* सउदी अरब के प्रान्त

## सन्दर्भ


श्रेणी:जौफ़ प्रान्त
श्रेणी:सउदी अरब के प्रान्त
रियाद प्रान्त

**रियाद प्रान्त**, जिसे औपचारिक अरबी में **मिन्तक़ाह​ आर-रियाद** () कहते हैं, सउदी अरब के मध्य नज्द क्षेत्र में स्थित प्रान्त है। यह जनसँख्या के आधार पर (मक्का प्रान्त के बाद) दूसरा सबसे बड़ा प्रान्त है और क्षेत्रफल के हिसाब से भी (पूर्वी प्रान्त के बाद) दूसरा सबसे बड़ा प्रान्त है। सउदी अरब की राष्ट्रीय राजधानी रियाद शहर भी इसी प्रान्त में स्थित है और ७५% प्रांतीय आबादी इसी शहर में रहती है। २००४ की जनगणना के अनुसार प्रान्त की ३१% आबादी (यानि १७,२८,८४० लोग) ग़ैर-सउदी विदेशी थे और इनमें से अधिकतर रियाद शहर में ही बसे हुए थे।

## नाम का उच्चारण
'रियाद' को अरबी लिपि में * लिखा जाता है जिसका अंतिम अक्षर * (जो 'ज़ुआद' कहलाता है) भारतीय उपमहाद्वीप, अफ़ग़ानिस्तान और ईरान में 'ज़' का उच्चारण रखता है, जबकि अरब देशों में इसका उच्चारण 'द' या 'ध' से मिलता-जुलता किया जाता है। इसलिए इस नगर और प्रान्त के नाम को - 'रियाज़', 'रियाद' और 'रियाध' - तीनों उच्चारणों के साथ पाया जाता है। ठीक यही उच्चारण का अंतर 'रमज़ान' () शब्द में भी देखा जाता है जो 'रमज़ान' और 'रमादान' दोनों रूपों में मिलता है।

## विवरण
रियाद प्रान्त नज्द के पठार पर स्थित है और यही सउदी राजपरिवार की गृहभूमि थी। जब २०वीं सदी की शुरुआत में सउदी परिवार ने अरबी प्रायद्वीप के भिन्न भागों को अपने नियंत्रण में लेना शुरू किया तो उन्होंने रियाद से ही अपना विस्तार आरम्भ किया था।

## इन्हें भी देखें
* नज्द
* सउदी अरब के प्रान्त

## सन्दर्भ


श्रेणी:रियाद प्रान्त
श्रेणी:सउदी अरब के प्रान्त
तिहामाह

[thumb|230px|[यमन में लाल सागर के किनारे तिहामाह का एक नज़ारा]]
**तिहामाह** या **तिहामा** (अंग्रेज़ी: Tihamah, अरबी: ) अरबी प्रायद्वीप का लाल सागर के साथ लगने वाला एक बारीक़ तटवर्ती क्षेत्र है जो आधुनिक सउदी अरब और यमन के देशों में आता है। बड़े अर्थ में तिहामाह अक़ाबा की खाड़ी से लेकर बाब अल-मनदेब जलडमरू तक विस्तृत है लेकिन अक्सर यह नाम केवल उस क्षेत्र के दक्षिण आधे भाग को लगाया जाता है, जो जद्दाह से शुरू होकर दक्षिण में असीर प्रान्त और यमन के पश्चिम में आता है।

## वर्णन
तिहामाह के अधिक भाग में रेत के टीले और मैदान फैले हुए हैं। इसका अधिकतर भाग शुष्क है हालांकि कहीं-कहीं पर नख़लिस्तान (ओएसिस) भी मिलते हैं। यमन के अल-हुदैदाह, मोख़ा और ज़बीद तथा सउदी अरब के जाज़ान, अल-क़ुनफ़ुदाह​, बारिक़ और अल-लीथ़​ इस क्षेत्र में स्थित कुछ महत्वपूर्ण शहर हैं। तिहामाह का अधिकतर तट आने वाली नौकाओं के लिए ख़तरनाक है और इसपर बहुत कम बंदरगाहें हैं (विशेषकर उत्तरी भाग में)।

आधुनिक काल में तिहामाह को तीन हिस्सों में विभाजित किया जाता है जिनका नाम उनसे पूर्व में स्थित अंदरूनी क्षेत्रों पर पड़ा है। सबसे उत्तर में हिजाज़ से पश्चिम में तिहामत अल-हिजाज़ है, उस से दक्षिण में असीर क्षेत्र से लगा हुआ तिहामत असीर है और सबसे नीचे तिहामत अल-यमन है। मध्य और दक्षिणी क्षेत्र अरबी प्रायद्वीप के तटवर्ती कोहरा रेगिस्तान का हिस्सा है।

तिहामाह दुनिया के सबसे गर्म क्षेत्रों में से एक है। गर्मियों में अल-हुदैदाह का तापमान ४३ सेंटीग्रेड का हो सकता है और दोपहर के १२ बजे यहाँ नमी का स्तर ४०-६०% के आसपास रहता है। बाहर से आये लोग ऐसे मौसम में बहुत घुटन महसूस करते हैं। 'तिहामाह' शब्द का अर्थ ही 'गरम धरती' होता है। इस क्षेत्र के कुछ भागों में मानसून साल में दो बार बारिश लाता है - मार्च-अप्रैल में माध्यम बारिश और फिर जुलाई से सितम्बर में अधिक बारिश।

## इन्हें भी देखें
* हिजाज़
* असीर प्रांत
* यमन
* सउदी अरब

## सन्दर्भ


श्रेणी:सउदी अरब
श्रेणी:यमन
श्रेणी:लाल सागर
एरियाना अफ़्गान एयरलाइंस

**एरियाना अफ़्गान एयरलाइंस कंपनी लि.** (), जिसे *एरियाना* भी कहा जाता है, अफ़्गानिस्तान की सबसे बड़ी वायु-सेवा है। यह वहां की राष्ट्रीय कैरियर भि घोषित है। १९५५ में स्थापित हुई यह अफ़्गानिस्तान की सब्से पुरानी वायु सेवा है। कंपनी का प्रमुख आधार काबुल अन्तर्राष्ट्रीय विमानक्षेत्र में स्थित है, जहां से ये अन्तर्देशीय संचालन करती है, साथ ही चीन, जर्मनी, भारत, ईरान, पाकिस्तान, रूस, सऊदी अरब एवं तुर्की की सेवाएं भी चलाती है। इस सेवा का मुख्यालय राजधानी काबुल में स्थित है। यह कंपनी पूर्णतया अफ़गान सरकार के स्वामित्त्व में है।

## सन्दर्भ

## बाहरी कड़ियाँ

;आधिकारिक जालस्थल
* एरियाना अफ़्गान एयरलाइंस
;अन्य जालथल

श्रेणी:अफ़्गानिस्तान की वायुसेवाएं
श्रेणी:एरियाना अफ़्गान एयरलाइंस
लख़मी

thumb|230px|५६५ ईसवी के इस नक़्शे में लख़मी और उनके पड़ोसी देखे जा सकते हैं
**लख़मी** (अरबी भाषा: , अल-लख़्मीऊन​; अंग्रेज़ी: Lakhmids) या **बनू लख़्म​** (अरबी भाषा: ) या **मुनथ्री** (अरबी भाषा: ) प्राचीनकाल में अरब ईसाईयों का एक समुदाय था जो दक्षिणी इराक़ में बसा करते थे और जिन्होनें २६६ ईसवी में अल-हीरा नमक शहर को अपनी राजधानी बनाया। उस युग के अरब कवियों ने इस शहर की तुलना स्वर्ग से की थी और एक अरबी मुहावरे के अनुसार सेहत के लिए 'अल-हीरा में एक दिन बिताना पूरे एक साल का इलाज करवाने से बेहतर है'। अल-हीरा के खँडहर अब फ़ुरात नदी के पश्चिमी किनारे पर आधुनिक इराक़ के कूफ़ा शहर से ३ किमी दक्षिण में मिलते हैं।

## इन्हें भी देखें
* मेसोपोटामिया

## सन्दर्भ


श्रेणी:इस्लाम-पूर्व अरब
श्रेणी:अरब इतिहास
श्रेणी:इराक़ का इतिहास
श्रेणी:सउदी अरब का इतिहास
अल-हीरा

**अल-हीरा** (अरबी भाषा: , अंग्रेज़ी: Al-Hira) मेसोपोटामिया में फ़ुरात नदी के किनारे स्थित एक प्राचीन शहर था। इसके खँडहर अब आधुनिक इराक़ के कूफ़ा शहर से ३ किमी दक्षिण में मिलते हैं। इसकी शुरुआत एक सैनिक छावनी के रूप में हुई थी लेकिन २६६ ईसवी में यह लख़मी राज्य की राजधानी बना।

## इन्हें भी देखें
* लख़मी
* मेसोपोटामिया

## सन्दर्भ


श्रेणी:अरब इतिहास
श्रेणी:इराक़ का इतिहास
श्रेणी:नजफ़ प्रान्त
अर्दशीर प्रथम

**अर्दशीर​ प्रथम** () ईरान के सासानी साम्राज्य का संस्थापक और प्रथम सम्राट था। यह पहले दक्षिणी फ़ारस प्रान्त के इस्तख़्र​ क्षेत्र का शासक हुआ करता था जिसने पार्थी साम्राज्य के पतन के साथ अपना साम्राज्य बनाया। यह सासानी साम्राज्य ४०० सालों तक चला और इसका पतन तब हुआ जब अरब मुस्लिमों के राशिदुन ख़िलाफ़त​ ने ६५१ ईसवी में इसे हराकर ख़त्म कर दिया।

अर्दशीर पायक (बाबेक) का द्वितीय पुत्र था जो ससन का लड़का था। अर्दशिर ने अंतिम पार्थ सम्राट् अर्दवन् को हराया और नवागत पारसी अथवा ससानी साम्राज्य की स्थापना की। ईसा पूर्व छटी शताब्दी में मीड लोग अथवा पश्चिमी पारसी, जिनका उल्लेख ११०० ई. पू. तक के असीरियन अभिलेखों में हुआ है, अखमीनियनों के दक्षिणी पारसीक राजवंश द्वारा परास्त हुए। अखमीनियनों को सिकंदर तथा उसके यूनानी सैनिकों ने चौथी सदी ई.पू. में हराया। यूनानी सत्ता को विस्थापित करनेवाले पार्थियन थे जो तीसरी शती ई. में ससानियनों की बढ़ती हुई शक्ति के आगे नमस्तक हुए। अर्दशिर, जो अहुरमज्द का परम भक्त था, माजी सम्प्रदाय के सन्तों के प्रभाव में आया और उसने रोम एवं आर्मीनिया के साथ सफलतापूर्वक युद्ध कर पुरातन जरथुस्त्र मत की प्रतिष्ठा की और न केवल उसे राजधर्म घोषित किया बल्कि उसके अभ्युदय के लिए अथक चेष्टाएँ की। ईरान के विभिन्न राज्यों को एक सुगठित केंद्रीय राजसत्ता के अंतर्गत ले जाकर उसने शासन की व्यवस्था चलाई जिसका आधार जरथुस्त्र के सिद्धान्त थे। उसने अपने प्रधान पुरोहित को धार्मिक ग्रंथों के संकलन का आदेश दिया। इन ग्रंथों की खोज उसके अनुवर्ती शासक शापुर प्रथम के राज्यकाल में चलती ही रही, संकलन का कार्य शपुर द्वितीय (३०९-३७९ ई.) के राज्यकाल में जाकर समाप्त हुआ। धार्मिक संगठन और राज्य की एकता के सिंद्धांत में पूरा विश्वास रखनेवाला सम्राट् अपने पुत्र शापुर प्रथम को दी गई अपनी अनुज्ञा (टेस्टामेंट) में कहता है-''धर्म और राज्य दोनों सगी बहनों के समान हैं जो एक दूसरी के बिना नहीं रह सकतीं। धर्म राज्य की शिला है और राज्य धर्म का रक्षक।"

## नाम का अर्थ
'अर्दशीर' शब्द मध्य फ़ारसी के 'अर्दख़शेर​' (Arđaxšēr), पार्थी भाषा के 'अर्तख़शथ़्र​' (Artaxšaθra) और पहलवी भाषा के 'अर्थश्त्र' शब्दों से सम्बंधित है, जिनका अर्थ है 'वह जिसका राज्य दिव्य व्यवस्था हो'। क्योंकि संस्कृत और फ़ारसी दोनों हिन्द-ईरानी भाषा-परिवार की बहने हैं, इस से मिलते-जुलते सजातीय शब्द संस्कृत में भी मिलते हैं: 'ऋत क्षेत्र' (ऋत संस्कृत में सनातन व्यवस्था के लिए प्राचीन शब्द है जिसका हिन्दु धर्म में महत्वपूर्ण अर्थ है)।

## इन्हें भी देखें
* सासानी साम्राज्य
* ऋत

## सन्दर्भ


श्रेणी:सासानी साम्राज्य
श्रेणी:ईरान का इतिहास
सासानी राजवंश

**सासानी राजवंश** () पारस के सासानी साम्राज्य (224–651) का संस्थापक राजवंश था। इसकी शुरुआत अर्दशीर प्रथम से हुई, जिन्होंने अपने पूर्ववर्ती, सासान के सम्मान में राजवंश का नाम रखा।
ऑस्ट्रियन एयरलाइंस

[thumb|ऑस्ट्रियन एयरलाइंस का मुख्यालय, ऑफ़िस पार्क २, [वियना अन्तर्राष्ट्रीय विमानक्षेत्र ]]
**ऑस्ट्रियन एयरलाइंस** ऑस्ट्रिया की ध्वजवाहक वायुसेवा है, और इसका मुख्यालय ऑफ़िस पार्क २, वियना अन्तर्राष्ट्रीय विमानक्षेत्र में श्वेचैट में स्थित है। यह वायुसेवा कंपनी डॉश लुफ़्थान्सा एजी की सब्सिडियरी है। १ जुलाई २०१२ से कंपनी की सभी वायुसेवाएं/उड़ानें टायरोलियन एयरवेज़ नामक इसकी एक सब्सिडियरी द्वारा *ऑस्ट्रियन* नाम से संचालित की जा रही हैं। यह कंपनी १३० गंतव्यों को उड़ानें संचालित करती है। इसका हब वियना अन्तर्राष्ट्रीय विमानक्षेत्र में स्थित है। यह सेवा स्टार एलाइंस की सदस्य है।

## सन्दर्भ

## बाहरी कड़ियाँ

* 
* मोबाइल जालस्थल
* ऑस्ट्रियन एयरलाइंस समूह
* ऑस्ट्रियन एयरलाइंस स्टॉक सूचना
* ऑस्ट्रियन एयरलाइंस बिज़्नेस क्लास लाउंज सूचना
* ऑस्ट्रियन एयरलाइंस का स्पोर्ट्स क्लब

श्रेणी:ऑस्ट्रियन एयरलाइंस
श्रेणी:ऑस्ट्रिया की वायुसेवाएं
श्रेणी:विमान सेवा
श्रेणी:यूरोप की विमान सेवाएँ
क़सीम प्रान्त

thumb|240px|उनैज़ाह शहर का एक दृश्य
**क़सीम प्रान्त**, जिसे औपचारिक अरबी में **मिन्तक़ाह​ अल-क़सीम** () कहते हैं, सउदी अरब के मध्य नज्द क्षेत्र में स्थित प्रान्त है। इसकी राजधानी बुरैदाह शहर है और सन् २००४ में ४९% प्रांतीय आबादी इसी शहर में रहती थी।

## भूगोल
क़सीम प्रान्त नज्द क्षेत्र का हिस्सा है। ६०० किमी तक चलने वाली वादी अल-रुम्माह इस पूरे क्षेत्र में पश्चिम से पूर्वोत्तर जाकर इस प्रान्त को बांटती है। मदीना के पास शुरू होकर पूर्व में अद-दहना रेगिस्तान के थ़ुऐरत​ टीलों तक विस्तृत रुम्माह वादी यह पूरे अरबी प्रायद्वीप की सबसे लम्बी घाटी है। क़सीम क्षेत्र ६००-७५० मीटर की ऊँचाई पर है नज्द के पठार के अन्य भागों की तरह इसमें पश्चिम से पूर्व की तरफ़ ढलान है। यहाँ का मौसम रेगिस्तानी है जिसमें गर्मियाँ बहुत सूखी और गर्म होती हैं। सर्दियों में कभी-कभी बारिश पड़ती है।

## कृषि
क़सीम प्रान्त में कृषि ज़ोर-शोर से चलती है और यह सउदी अरब में अपने खाद्य उत्पादन के लिए मशहूर है। यहाँ गेंहू की कृषि काफ़ी नई है लेकिन इतनी सफल हुई कि उसके कारण सउदी अरब दुसरे देशों को अनाज निर्यात करने लगा। इसके अलावा यहाँ खजूर, अंगूर, नीम्बू, संतरे, अनार, चकोतरे (ग्रेपफ़्रूट) और सब्ज़ियाँ भी पैदा की जाती हैं। प्रान्त की राजधानी बुरैदाह दुनिया का सबसे बड़े खजूर उत्पादकों में से एक है और यहाँ २० से अधिक क़िस्मों के खजूर पैदा होते हैं। हर साल सितम्बर में यहाँ 'खजूर मेला' लगता है जिसमें पूरी फ़ारस की खाड़ी के देशों से लोग खजूर ख़रीदने आते हैं। यहाँ विश्व का सबसे बड़ा ऊँट ख़रीदने-बेचने का बाज़ार भी लगता है। इस प्रान्त के उनैज़ाह शहर में भी एक अलग 'खजूर मेला' आयोजित किया जाता है।

## अन्य विवरण
बुरैदाह के बाद उनैज़ाह इस प्रान्त का दूसरा सबसे बड़ा शहर है। पूरे सउदी अरब में सउद राजवंश का राज है लेकिन २०वीं सदी की शुरुआत में जब सउद परिवार सउदी अरब पर अपना राज जमाने की कोशिश कर रहा था तब स्थानीय अल-सुलैम परिवार ने उनसे संधि करी जिसके अंतर्गत आज तक उनैज़ाह में उनका शासन है।

## इन्हें भी देखें
* नज्द
* सउदी अरब के प्रान्त

## सन्दर्भ



श्रेणी:क़सीम प्रान्त
श्रेणी:सउदी अरब के प्रान्त
सई नदी

**सई नदी** (Sai River) भारत के उत्तर प्रदेश राज्य में बहने वाली एक नदी है। यह गोमती नदी की एक उपनदी है।

## उद्गम
सई नदी हरदोई जनपद के भिजवान झील से निकलती है। और यह त्रिमुहानी राजेपुर जौनपुर मे मिलती है  ... सौरभ सिह उत्तम

## अपवाह तंत्र
सई नदी हरदोई, उन्नाव, लखनऊ, रायबरेली, प्रतापगढ़ और जौनपुर जनपद से होकर गुजरती है।

## सहायक नदियाँ
सई की प्रमुख सहायक नदी बकुलाही नदी है, जो कि उत्तर प्रदेश के रायबरेली , प्रतापगढ़ व इलाहाबाद में बहती है। लोनी और सकरनी जैसी छोटी नदियाँ सई की सहायक धाराएँ है।

## मुहाना
यह नदी जौनपुर के राजेपुर गाँव में गोमती नदी से मिल जाती है। यह स्थान त्रिमुहानी के नाम से जाना जाता है। यहाँ पर कार्तिक पूर्णिमा के दिन पौराणिक स्नान की मान्यता है तथा वृहद् मेले का आयोजन किया जाता है। यहां का उल्लेख रामचरित मानस के इस चौपाई में मिलता है - सई उतर गोमती नहाए, चौथे दिवस अवधपुर आए।

## इन्हें भी देखें
* बकुलाही नदी

## सन्दर्भ
 

श्रेणी:उत्तर प्रदेश की नदियाँ
हस्त (इकाई)

**हस्त** (हिन्दी : हाथ) भारत में लम्बाई या दूरी के लिए प्रयुक्त पारम्परिक इकाई है। यह हाथ की कुहनी से लेकर मध्यमा अंगुली के छोर तक की लम्बाई के बराबर होता है। यह 24&nbsp;*[[अंगुल]]* के बराबर होती है (या लगभग 45&nbsp;सेमी)।

400 *हस्त* = 1 *[[नल्व]]* 

## इन्हें भी देखें
* क्यूबिट

## टिप्पणी

श्रेणी:मापन
श्रेणी:भारतीय इकाइयाँ
बदू लोग

[thumb|230px|[ओमान का एक बदू परिवार]]
[thumb|230px|[सीरिया में खाना पकाती दो बदू स्त्रियाँ]]
[thumb|230px|[मिस्र के सीनाई प्रायद्वीप में रोटीयाँ बनते बदू पुरुष]]
**बदू** (अरबी: ) या **बदूईन** (, Bedouin) एक अरब मानव जाति है जो पारम्परिक रूप से ख़ानाबदोश जीवन व्यतीत करते हैं और 'अशाइर​' () नामक क़बीलों में बंटे हुए हैं। यह अधिकतर जोर्डन, इराक़, अरबी प्रायद्वीप और उत्तर अफ़्रीका के रेगिस्तानी क्षेत्रों में रहते हैं।

## नाम की उत्पत्ति
अरबी भाषा में दो प्रकार के रेगिस्तान होते हैं - अर्ध-शुष्क क्षेत्र और भीषण शुष्कता वाला क्षेत्र। अर्ध-रेगिस्तानी इलाक़े को 'बादियह' () कहते हैं जबकि पूर्ण रेगिस्तान को 'सहरा' () बुलाते हैं। बादियह में बसने वालों को 'बदूवी' () बुलाया जाता है और इसी से 'बदू' शब्द आया है।

## समाज
बदू समाज में वफ़ादारी का बहुत महत्व है और इसमें श्रेणीयाँ होती हैं: पहले अपने क़रीबी परिवार से, फिर अपने रिश्तेदारों से और फिर क़बीले से। एक बदू कहावत है कि 'मैं अपने भाइयों के विरुद्ध, मैं और मेरे भाई अपने रिश्तेदारों के विरुद्ध, मैं और मेरे रिश्तेदार अपने क़बीले के विरुद्ध और मैं और मेरा क़बीला अजनबियों के विरुद्ध'। एक बदू परिवार को 'बैत' (, bayt) कहा जाता है, जिसका अर्थ 'घर' या 'तम्बू' है। इन तम्बुओं को अक्सर 'बैत अस-शअर' (, bayt as-sha'ar) कहा जाता है, जिसका मतलब 'बालों का घर' होता है, क्योंकि यह तम्बू अक्सर ऊँटों और बकरियों के बालों के बने होते हैं। इसमें एक दम्पति, उनके माता-पिता और उनके बच्चे होते हैं। अक्सर बैतों का एक समूह साथ-साथ जगह-से-जगह जाता है और ऐसे समूह को 'गोउम' (goum) कहते हैं। गोउमों में आपसी रिश्तेदार होते हैं, लेकिन अक्सर अगर कोई नवविवाहित स्त्री किसी गोउम का भाग बनती है तो उसके कुछ पुरुष सम्बन्धी भी उस गोउम में आ मिलते हैं।

गोउमों से ऊपर का सामाजित वर्ग 'इब्न अम्म' (ibn ʿamm) कहलाता है, जिसका मतलब 'चाचा/ताया का बेटा' है। इसमें एक ही परिवार के तीन से पाँच पीढ़ियों के वंशज शामिल होते हैं। अक्सर किसी वंशज गुट के भिन्न गोउम अलग-अलग व्यवसायों में लगे होते हैं। अगर किसी गोउम को आर्थिक या अन्य परेशानी होती है तो उस वंशज गुट के अन्य गोउम उसकी मदद करने की कोशिश करते हैं। कभी-कभी अजनबियों को भी किसी वंशज गुट में शामिल कर लिया जाता है। बहुत से ऐसे गुटों से क़बीला बनता है। क़बीले से सभी लोग अपने आप को एक सांझे पूर्वज की संतान मानते हैं। अक्सर क़बीलों के नाम से पहले 'बनी', 'बेनी' या 'बनू' लगता है। मसलन सउदी अरब के हिजाज़ और तिहामाह क्षेत्रों में बसने वाले 'बनू किनानाह' (, Banu Kinanah) क़बीले के सदस्य सभी एक 'किनानाह' नामक ऐतिहासिक पुरुष की संतान माने जाते हैं। यह भी देखा जाता है कि अजनबियों को कभी-कभी क़बीलों में दाख़िल कर लिया जाता है और वह स्वयं को भी उस पूर्वज का वंशज समझने लगते हैं। बदू लोगों की इज़्ज़त से सम्बंधित कई मान्यताएँ होती हैं।

## इन्हें भी देखें
* अरब लोग
* अरबी संस्कृति

## सन्दर्भ


श्रेणी:अरब समुदाय
चाकू

thumb|230px|एक छुरा
**चाकू** या **छुरा** या **छुरी** एक काटने वाला औज़ार होता है जिसमें एक या एक से अधिक काटने वाली धार होती है। आमतौर से चाकुओं को हाथ से पकड़ने के लिए एक दस्ता (हैंडल) होता है हालाँकि यह आवश्यक नहीं है। चाकू मानवों द्वारा बहुत प्राचीनकाल से इस्तेमाल होते आये हैं और इतिहासकारों को कुछ चाकू-नुमा औजारों के २५ लाख वर्ष से भी पुराने अवशेष मिले हैं। मानवों ने सबसे पहले छुरे पत्थरों को तराशकर धार देकर बनाए थे, लेकिन बाद में धातुओं का प्रयोग आम हो गया।

## इन्हें भी देखें
* औज़ार

## सन्दर्भ


श्रेणी:चाकू
श्रेणी:काटने के औज़ार
श्रेणी:हाथ के औज़ार
श्रेणी:औज़ार
ख़ंजर

[thumb|230px|एक [वाइकिंग ख़ंजर]]
**ख़ंजर** या **कटार** (अंग्रेज़ी: dagger) एक लड़ने के लिए प्रयोग होने वाला चाकू होता है जिस से भोंककर या काटकर चोट पहुँचाई जाती है। ख़ंजरों का प्रयोग मानव इतिहास में बहुत पुराना है और उन्हें आज तक नज़दीकी लड़ाईयों में इस्तेमाल किया जाता है। बहुत सी संस्कृतियों में ख़ंजर रीति-रिवाज और वेशभूषा में शामिल हो गए हैं, मसलन भारतीय उपमहाद्वीप में सिख लोग हमेशा कृपाण रखते हैं और यमन की पारम्परिक वेशभूषा में पुरुष 'जन्बीया' नामक ख़ंजर पहनते हैं। ख़ंजर पाषाण युग से प्रयोग होते आये हैं और दुनिया के हर भाग में मिलते हैं।

Kamal sahita

## सन्दर्भ


श्रेणी:ख़ंजर
श्रेणी:धारवाले हथियार
श्रेणी:चाकू
बालाजी आवजी चिटनवीस

**बालाजी आवजी चिटनवीस** वर्ष १६५८ से लेकर १६८० तक छत्रपती शिवाजी महाराज के चिटनिस (व्यक्तिगत सहायक या सेक्रेटरी) थे। बालाजी का मूल उपनाम (सरनेम) 'चित्रे' था किन्तु छत्रपती शिवाजी महाराज के चिटनवीस बनने के बाद उन्होने 'चिटनवीस' उपनाम अपना लिया।

## परिचय
बालाजी के पिताजी आबाजी हरी मजुमदार उपनाम चित्रे ग्यारह वर्षों तक जंजीरा में बाबजी खाँ हब्शी के मुख्य कारबारी थे। बाबजी खाँ की मृत्यु के बाद उसके पुत्रों ने आबाजी को मारकर समुद्र में फेंक दिया। आबाजी के बालाजी आदि चार पुत्र थे। उनके मामा ने उनका लालन पालन किया।

सन् १६४७-१६४८ के लगभग जब छत्रपती शिवाजी महाराज  ने स्वराज्य स्थापना की क्रांति की धूम मचाई तो बालाजी ने उसमें सम्मिलित होने का अपना निश्चय छत्रपती शिवाजी महाराज को एक पत्र लिखकर प्रकट किया। उसके सुंदर अक्षर, लेखनकौशल और विशेषत: उसमें जो स्वराज निष्ठा प्रदर्शित हुई थी उसको पढ़कर छत्रपती शिवाजी महाराज बालाजी और उसके भाई तथा माताजी को अपने साथ ले गए। बालाजी की सेवा देखकर 
छत्रपती शिवाजी महाराज ने ता. १६ अगस्त सन् १६६२ को चिटनीस का कार्यभार उन्हें सौंपा। बालाजी को हमेशा छत्रपती शिवाजी महाराज के साथ रहना पड़ता था। जब सन् १६६६ ई. में 
छत्रपती शिवाजी महाराज आगरा में कैद हुए तो उनको मुक्त कराने की बालाजी ने भरसक चेष्टा की। राजकीय दफ्तर का काम तो बालाजी करते ही थे किंतु वकालत का काम भी वे बड़ी सफाई के साथ करते थे। जंजीरा के सिद्दी के प्रकरण में बालाजी की स्पष्टता तथा एकनिष्ठा प्रशंसनीय थी। ता. १३ अक्टूबर सन् १६४७ को बालाजी को पालकी का सम्मान मिला। बालाजी की लेखनशैली सरल तथा स्पष्ट थी जिससे राजकीय मामलों में कभी गड़बड़ी नहीं होती थी। वे सच्चे स्वामीसेवक थे। बालाजी जी स्मृति अत्यंत तीव्र थी। वे एक सफल राजनीतिज्ञ थे। मराठों के इतिहास में बालाजी एकनिष्ठता के प्रतीक हैं। मोडी लिपि को सरल, स्पष्ट करने में भी वे अग्रमन्य हैं। छत्रपती शिवाजी महाराज की दु:खद मृत्यु के पश्चात् उनके पुत्र युवराज छत्रपती संभाजी महाराज को गिरफ्तारी का आदेश निकाला. ईसके कारण छत्रपती संभाजी महाराज ने ऊनको शिक्षा दी.

श्रेणी:मराठा साम्राज्य
श्रेणी:शिवाजी
अरब लोग

**अरब लोग** या **अरबी लोग** (अरबी: , अंग्रेज़ी: Arab) एक मानव जातियों का समूह है जो मुख्य रूप से पश्चिमी एशिया और उत्तर अफ़्रीका में रहते हैं। अरब लोग मुख्य रूप से अरबी भाषा और संस्कृति से जुड़े हुए हैं हालांकि ऐतिहासिक रूप से 'अरब' की परिभाषा में फेर-बदल आया है। कुछ कालों में यह शब्द केवल बदू लोगों के लिए प्रयोग हुआ है जबकि अन्य कालों में बर्बर लोग भी इसमें शामिल रहें हैं। यदि 'अरब लोगों' की सबसे विस्तृत परिभाषा ली जाए तो इनकी जनसँख्या ३० करोड़ से अधिक है और कुछ स्रोतों के अनुसार यह हान चीनियों के बाद विश्व की दूसरी सब से बड़ी मानव जाति है।

## नाम की उत्पत्ति
'अरब' नाम के स्रोत और अर्थ को लेकर विद्वानों में विवाद है। यह सब से पहले ९वीं सदी ईसापूर्व के एक अक्कादी भाषा के शिलालेख में मिला है जिसमें असीरियाई साम्राज्य के सीरिया को 'करकर के युद्ध' के बाद क़ब्ज़े कर लेने का वर्णन है। इसमें असीरिया के राजा शल्मानसेर तृतीय की फ़ौजों द्वारा लूटी चीज़ों में 'गिन्दबू अरब के १००० ऊँट' भी शामिल हैं। यह गिन्दबू इस युद्ध में असीरियाई के विरुद्ध लड़ने वाले मित्रपक्ष में अरब गुट का सरदार था।

'अरब' नाम की उत्पत्ति की सबसे लोकप्रीय कहानी यह है कि यह एक 'यारब' (, Yarab) नामक आदमी से आया है जो अरबी भाषा बोलने वाला पहला व्यक्ति था। प्राचीन अरब बुद्धिजीवी अल-हमदानी की अलग राय थी। उनका कहना था कि क्योंकि अरब लोग मेसोपोटामिया से पश्चिम में बसते थे, इसलिए उनके लिए 'ग़रब' शब्द इस्तेमाल होने लगा, जिसका अर्थ अरबी और अन्य स्थानीय भाषाओं में 'पश्चिम' होता है। यही बिगड़कर 'अरब' बन गया। एक अन्य प्राचीन अरब इतिहासकार, अल-मसूदी, का कहना था कि शुरू में यह नाम 'अराबाह वादी' के निवासियों के लिए था जो विस्तृत होकर पूरी जाति के लिए प्रयोग होने लगा।

## पहचान
हालाँकि बहुत से लोग अरब पहचान को मुस्लिम पहचान जैसा ही मानते हैं, वास्तव में यह दो अलग चीज़ें हैं। बहुत से अरब ईसाई होते हैं और कुछ यहूदी भी होते हैं। वर्तमान काल में ७% से १०% अरब लोगईसाई धर्म के अनुयायी हैं।

## जेनेटिक्स
अंगूठाकार, कोकेशियान डीएनए और उसका वितरण यूरोपीय जर्नल ऑफ ह्यूमन जेनेटिक्स में 2019 में प्रकाशित एक हालिया आनुवंशिक, यूरोपीय, उत्तर अफ्रीकी, दक्षिण एशियाई (भारतीय) और कुछ केंद्रीय एशियाई आबादी एक-दूसरे से निकटता से संबंधित हैं। उन्हें उप-सहारा अफ्रीकी या पूर्वी एशियाई आबादी से स्पष्ट रूप से अलग किया जा सकता है।

## इन्हें भी देखें
* बदू लोग

## सन्दर्भ


श्रेणी:अरब
श्रेणी:सामीती लोग
आप (जल)

[thumb|240px|'आप' [वैदिक संस्कृत में जल के लिए एक शब्द है]]
**आप** वैदिक संस्कृत में जल के लिए शब्द है। प्राचीन वैदिक संस्कृत जब शास्त्रीय संस्कृत में परिवर्तित हो गई तो यह शब्द केवल बहुवचन रूप में देखा जाने लगा, जो 'आपस' है। इसी शब्द का अवस्ताई भाषा में सजातीय रूप **आपो** और फ़ारसी में रूप **आब** है।

## आप और आब
क्योंकि फ़ारसी और संस्कृत दोनों हिन्द-ईरानी भाषा-परिवार की बहने हैं इसलिए इसी का सजातीय शब्द फ़ारसी में 'आब' के रूप में मिलता है जो हिन्दी में बहुत शब्दों में इस्तेमाल होता है, जैसे कि 'पंजाब' (अर्थ: पाँच पानी/नदियाँ), 'गुलाब' (अर्थ: पानी का गुल/फूल), 'आबोहवा' (अर्थ: पानी और हवा) तथा 'आबजौ' (अर्थ:जौ का पानी, यानि बियर)।

## उदाहरण
वेदों और अन्य हिन्दू धर्म से सम्बंधित ग्रंथों में कई स्थानों पर 'आप' शब्द का प्रयोग होता है। मसलन ऋग्वेद में 'जल देवता' को 'आपो देवता' या 'आपः देवता' बुलाया गया है और 'आपो देवता सूक्त ४७' में कहा गया है कि:

## अन्य शब्दों की उत्पत्ति में
'आप' और इसके 'अप' रूप का प्रयोग संस्कृत के कई अन्य शब्दों को बनाने के लिए भी हुआ है। उदाहरण के लिए 'अब्ज' शब्द कमल के फूल के लिए और शंख के लिए भी, प्रयोग होता है (अप+ज = पानी में जन्मा हुआ)। इसी तरह 'अप्सरा' का अर्थ 'पानी (अप) का झाग/मूल (सार)' से आया है क्योंकि अप्सराएँ पानी और जलग्रस्त बादलों से उत्पन्न हुई समझी जाती थीं।

## इन्हें भी देखें
* वैदिक संस्कृत
* दोआब

## सन्दर्भ


श्रेणी:संस्कृत शब्द
श्रेणी:हिन्दू धर्म
बिमान बांग्लादेश एयरलाइंस

**बिमान बांग्लादेश एयरलाइंस** (),{{#tag:ref|*বিমান (*'बिमान*')* का अर्थ होता है विमान, अर्थात आकाश में उड़ने वाला वाहन) बांग्लादेश की आधिकारिक वायु सेवा है।> इस कंपनी का प्रमुख हब शाह जलाल अन्तर्राष्ट्रीय विमानक्षेत्र, ढाका में स्थित है और इसकी उड़ानें शआह अमानत अन्तर्राष्ट्रीय विमानक्षेत्र, चिट्टागौंग से भी संचालित होती हैं। 

## सन्दर्भ

## बाहरी कड़ियाँ

*  (अंग्रेज़ी)

श्रेणी:बांग्लादेश की वायुसेवाएं
श्रेणी:बांग्लादेश में यातायात